شەفەق نیوز/ مەسعود بارزانی سەرکردەی کورد، ئمڕوو سێشەممە،
وەسەختی شەرمەزار  ئەو پەلامار تیرۆریەی دوێەکە
دووشەممە کرد لەبان مەدەنیە بیکوناهەیل لە بازاڕیگ لە شار سەدر لە بەغداد،  ک بویە هووکار دەیان قوربانی و زەخمدار.
سەرکردە بارزانی لە بەیاننامەیگ ئمڕوو وت: ئی تاوانە نشانەی
بی وژدانی و مرۆییە لەلای تیرۆرستەیل م لە رووژ عەرەفە جیوەجیی کردن هەنای مەردمەگە
ئامادەکاری ئەرا پیشوازیکردن لە جەژن کەن تا کەلەمەیگ جوور ئی تاوان ناشرینە وەپیان
بڕەسنن.
وتیش: ئەوانە دوژمن ئاین و مرۆیی و پیرووزەیلن، و بایەتە
باج تاوانەیان بیەن.
سەرکردە بارزانی هەمیش وت: سەرەخوەشی لە خیزان و کەسوکارەیل
قوربانیەیل ئی کارەسات دڵتەزنە کەم، و خوەم وە هاوبەش خەفتیان زانم، و داوا لە خودای
مەزن کەن سەبووری وەپیان بەێد، و ئومێد زوی خاسەوبوین ئەرا زەخمدارەیل خوازم.
